CELEX: 32006R1237
Language: el
Date: 2006-08-16 00:00:00
Title: Κανονισμός (ΕΚ) αριθ. 1237/2006 της Επιτροπής, της 16ης Αυγούστου 2006 , για καθορισμό του συντελεστή χορήγησης που εφαρμόζεται στην επιμέρους δασμολογική ποσόστωση III για το μαλακό σίτο άλλης ποιότητας πλην της υψηλής, που προβλέπεται από τον κανονισμό (ΕΚ) αριθ. 2375/2002

17.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 225/26
            
         
      ΚΑΝΟΝΙΣΜΌΣ (ΕΚ) αριθ. 1237/2006 ΤΗΣ ΕΠΙΤΡΟΠΉΣ
   
   της 16ης Αυγούστου 2006
   για καθορισμό του συντελεστή χορήγησης που εφαρμόζεται στην επιμέρους δασμολογική ποσόστωση III για το μαλακό σίτο άλλης ποιότητας πλην της υψηλής, που προβλέπεται από τον κανονισμό (ΕΚ) αριθ. 2375/2002
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1),
   τον κανονισμό (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου (2), και ιδίως το άρθρο 5 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2375/2002 άνοιξε ετήσια δασμολογική ποσόστωση 2 988 387 τόνων για μαλακό σίτο άλλης ποιότητας πλην της υψηλής ποιότητας. Η ποσόστωση αυτή υποδιαιρέθηκε σε τρεις επιμέρους ποσοστώσεις.
            
         
               (2)
            
            
               Το άρθρο 3 παράγραφος 3 του κανονισμού (ΕΚ) αριθ. 2375/2002 καθόρισε σε 597 991 τόνους την ποσότητα της επιμέρους ποσόστωσης III (αύξων αριθμός 09.4125) για την περίοδο από 1ης Ιουλίου έως τις 30 Σεπτεμβρίου 2006.
            
         
               (3)
            
            
               Οι ποσότητες για τις οποίες υποβλήθηκαν αιτήσεις έως τη Δευτέρα 14 Αυγούστου 2006, στις 13:00, ώρα Βρυξελλών, σύμφωνα με το άρθρο 5 παράγραφος 1 του κανονισμού (ΕΚ) αριθ. 2375/2002, υπερβαίνουν τις διαθέσιμες ποσότητες. Ως εκ τούτου, πρέπει να καθοριστεί σε ποιο βαθμό μπορούν να εκδοθούν τα πιστοποιητικά, καθορίζοντας τον συντελεστή χορήγησης που πρέπει να εφαρμόζεται στις αιτούμενες ποσότητες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε αίτηση πιστοποιητικού εισαγωγής για την επιμέρους ποσόστωση ΙΙΙ για το μαλακό σίτο άλλης ποιότητας πλην της υψηλής, που υποβάλλεται έως τη Δευτέρα 14 Αυγούστου 2006 στις 13:00, ώρα Βρυξελλών, και διαβιβάζεται στην Επιτροπή σύμφωνα με το άρθρο 5 παράγραφοι 1 και 2 του κανονισμού (ΕΚ) αριθ. 2375/2002, ικανοποιείται μέχρι ποσοστού 83,57528 % των αιτούμενων ποσοτήτων.
   Άρθρο 2
   Ο παρών κανονισμός αρχίζει να ισχύει στις 17 Αυγούστου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Αυγούστου 2006.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 270 της 21.10.2003, σ. 78. Κανονισμός όπως τροποποιήθηκε με τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 358 της 31.12.2002, σ. 88. Κανονισμός όπως τροποποιήθηκε τελευταία με τον κανονισμό (ΕΚ) αριθ. 971/2006 (ΕΕ L 176 της 30.6.2006, σ. 51).